#بلوچی_بنرھبند
#بنرھبند
اِنت ءِ کارمرد
اِنت، پہ یک مردمے ءَ کامرد بیت ۔
درور: آ روگ ءَ اِنت ۔
بلوچی زبان ءَ کارگالانی زمانگانی رد ءَ تھر اَنت ۔
چوش کہ: کارگال روگ ءِ ھستیں زمانگ ءَ درْوشم، روگ اِنت ۔ گْوست ءَ: شُت
ھما کارگال کہ آیانی گڈی ءَ ت کارمرد بیت یا اِت چَہ آیاں پد ” اِنت ” کارمرد نہ بیت ۔
درور: آ شُت ۔ بلے ” آ شُت اِنت ۔ ” بِھ گْوشگ نہ بیت ۔
شتیں، کجام زمانگ ءِ کارگال اِنت؟
ھما گوستگیں گمانی زمانگ کہ راستی ءَ نہ گْوستگ یا چوشیں کارے کہ ما نہ کرتگ بلے مئے واھگ اِنت کہ ما بہ کرتیں ۔ چوشیں جاھاں کارگالانی گْوست ءِ تھر ءَ ”یں ” گیش کنگ بیت ۔
جھل ءِ دروراں بہ چار ۔
”آ بہ یاتکیں، روچ بیتیں / بوتیں، مرگ ءَ بال کرتیں، آ ھمے دمان ءَ رس اِتیں، آئی ءَ گندئے گپ جتیں ”
برز ءِ گالرداں باز نبشتہ کار پہ نازانتی: بہ یاتک اِنت، روچ بیت اِنت / بوت اِنت، کرت اِنت، رس اِت اِنت، گپ جت اِنت ءُ ۔ ۔ ۔ نبشتہ کنت کہ راست نہ اَنت ۔
ھمے گپ یات کنگی اِنت کہ اگاں کارگال گوں ” ت ” ءَ آسر بیت چَہ آئی ءَ پد ” اِنت ” کارمرد نہ بیت۔
۔